

**Атырау облысы әкімиятының 2002 жылғы 3 жылтоқсандағы N 294 "Атырау облысында кедейлікті төмендету жөніндегі 2003-2005 жылдарға арналған бағдарлама туралы" қаулысына өзгерістер енгізу туралы**

Атырау облыстық Мәслихатының ІІІ сессиясының 2003 жылғы 12 желтоқсандағы N№38-ІІІ шешiмi. Атырау облысының әділет департаментінде 2004 жылғы 16 қаңтарда N 1746 тіркелді

      "Атырау облысында кедейлікті төмендету жөніндегі 2003-2005 жылдарға арналған бағдарлама туралы" облыс әкімиятының 2002 жылғы 3 желтоқсандағы N 294 қаулысына енгізілген өзгерістерді талқылап, Атырау облыстық мәслихаты ІІІ сессиясында шешім етті:

      1. Атырау облысы әкімиятының 2002 жылғы 3 желтоқсандағы N 294 "Атырау облысында кедейлікті төмендету жөніндегі 2003-2005 жылдарға арналған бағдарлама туралы" қаулысына облыстық әкімияттың 2003 жылғы 10 шілдедегі N 155 қаулысымен енгізілген өзгерістер бекітілсін (жалғанды).

      2. Осы шешімнің орындалуын бақылау әлеуметтік қорғау, денсаулық, білім, мәдениет және жастар істері жөніндегі тұрақты комиссиясына (Ж.Өмірбекова) тапсырылсын.

*Облыстық мәслихат ІІІ*
  
*сессиясының төрағасы*

*Облыстық мәслихат хатшысы*

Атырау облыстық әкімиятының
  
2003 жылғы 10 шілдедегі N 155
  
қаулысымен бекітілген

**Атырау облысы әкімиятының 2002 жылғы 3 желтоқсандағы**
  
**N 294 "Атырау облысында кедейлікті төмендету жөніндегі**
  
**2003-2005 жылдарға арналған бағдарлама туралы" қаулысына**
  
**өзгерістер енгізу туралы**

      Қазақстан Республикасы Үкіметінің 2003 жылғы 26 наурыздағы N 296 "Қазақстан Республикасында кедейлікті азайту жөніндегі 2003-2005 жылдарға арналған бағдарламаны бекіту туралы"
қаулысына
, Қазақстан Республикасының 2001 жылғы 23 қаңтардағы N 148-ІІ "Қазақстан Республикасындағы жергілікті мемлекеттік басқару туралы"
Заңының 27 бабы
 1 тармағының 16 тармақшасына сәйкес облыстық әкімият қаулы етеді:

      1. Атырау облысы әкімиятының 2002 жылғы 3 желтоқсандағы N 294 "Атырау облысында кедейлікті төмендету жөніндегі 2003-2005 жылдарға арналған бағдарлама туралы" қаулысына төмендегідей өзгерістер енгізілсін:
  
      қаулының қосымшасындағы:
  
      4.3 "Бағдарламаны іске асыру индикаторлары" ішкі бөлімі жаңа редакцияда мазмұндалсын;
  
      5. "Бағдарламаның негізгі бағыттары мен іске асыру тетіктері" бөлімі:
  
      5.1.1. "Мақсатты топтарда кедейлік көлемін азайту жөніндегі шаралар" ішкі бөлімінің:
  
      "Мүгедектер" бөлімдегі екінші абзац келесі редакцияда мазмұндалсын:
  
      "Мүгедектерді оңалтудың техникалық құралдармен қамтамасыз ету жөнінде шаралар қабылдау".

      2. Осы қаулы облыстық мәслихаттың кезекті сессиясының бекітілуіне ұсынылсын.

      3. Осы қаулының орындалуын бақылау облыс әкімінің орынбасары М.И.Байғожинге жүктелсін.

*Облыс әкімі*

Облыс әкімиятының 2003 жылғы
  
10 шілдедегі N 155   
  
қаулысына қосымша

**4.3 Бағдарламаны іске асыру индикаторлары**

|  |  |  |  |  |  |  |
| --- | --- | --- | --- | --- | --- | --- |
| № | Көрсеткіштер | Өлшем бірліктері | 2002 жыл | Болжам, жылдар | | |
| баға | 2003 | 2004 | 2005 |
| Экономикалық көрсеткіштер | | | | | | |
| 1 | Жан басына шаққандағы ішкі жалпы өнім | мың теңге | 680,0 | 718,0 | 756,0 | 797,0 |
| 2 | Кедейлік шегінен төмен тұратын халықтың үлес саны | мың адам | 67,0 | 53,6 | 42,9 | 34,3 |
| 3 | Экономикалық белсенді халықтың  арасындағы жұмыссыздар үлес саны | % | 12,3 | 11,7 | 11,4 | 11,1 |
| 4 | Тіркелген жұмыссыздардың кәсіби қайта оқытылғандары | адам | 1585 | 1600 | 1700 | 1800 |
| 5 | Қоғамдық жұмыспен қамтылғандар саны | адам | 6226 | 6500 | 7000 | 7500 |
| Әлеуметтік индикаторлар | | | | | | |
| 6 | Жалпы білім беру мектептері оқушыларының жалпы санының 3-ші ауысымда оқитын оқушылар үлес саны | % | 1,1 | 1,0 | 0,9 | 0,8 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК